צ'ילה השתתפה לראשונה במוקדמות מונדיאל 1954, אך הפסידה בכל משחקיה לפרגוואי וברזיל ולא העפילה לטורניר הגמר. שנה לאחר מכן, אירחה צ'ילה את קופה אמריקה 1955 והגיעה להישג השיא שלה, נכון לאותה תקופה, כאשר סיימה במקום השני אחרי ארגנטינה כאשר במשחק האחרון והמכריע הפסידה צ'ילה לארגנטינה 1-0. שנה אחר כך שיחזרה צ'ילה את ההישג כאשר סיימה במקום השני, לראשונה בטורניר שנערך מחוץ לצ'ילה, בקופה אמריקה 1956 שנערך באורוגוואי.